


ZAPISNIK
sa 38. sjednice Mjesnog odbora „Matko Laginja“ održane dana  10. srpnja 2024.
38. sjednica održava se u sjedištu Mjesnog odbora“ Matko Laginja“,  Laginjina 11, s početkom u 18,00 sati.

NAZOČNI ČLANOVI VIJEĆA: Ivan Balen, Petra Rodik, Tin Špirić, Ivan Špoljarić

Prelazi se na verifikaciju zapisnika 37. sjednice održane 14. lipnja 2024. 
Zapisnik s  37. sjednice je jednoglasno verificiran.

    Vijeće bez rasprave jednoglasno donosi;

DNEVNI RED:

[bookmark: _Hlk103258837][bookmark: _Hlk103322994][bookmark: _Hlk115087749]1. Postupak sanacije platoa – javne površine u zajedničkom dvorištu – Ulica  
    Šandora Brešćenskog kbr. 6, 8 i 10, donošenje zaključka
2. Promjena upisnog područja OŠ Matka Laginje, donošenje zaključka
3. Izvještaj s održane koordinacije s predsjednikom Vijeća Gradske četvrti Donji grad
4. Pitanja i prijedlozi


AD 1. Postupak sanacije platoa – javne površine u zajedničkom dvorištu – Ulica  
           Šandora Brešćenskog kbr. 6, 8 i 10, donošenje zaključka


   Predsjednik je obavjestio članove Vijeća da ga je kontaktirala gđa. Telisman Košuta s molbom da se Grad Zagreb uključi u postupak sanacije plato – javne površine u zajedničkom dvorištu na adresi Ulica Šandora Brešćenskoga kbr. 6, 8 i 10., koji je u vasništvu Grada Zagreba.

      Nakon  rasprave Vijeće donosi sljedeći;

[bookmark: _Hlk153206383]
ZAKLJUČAK

o sanaciji platoa –javne površine u zajedničkom dvorištu – Ulica Šandora
Brešćenskog kbr. 6, 8 i 10

1. Vijeću Mjesnog odbora „Matko Laginja“ obratili su se predstavnici stanara  Ulice Šandora Brešćenskog kbr. 6, 8 i 10 te gđa. Telisman  -Košuta koja je pokrenula prijavu dvorišta za pilot projekt „Zelene urbane obnove dvorišta Grada Zagreba,“ sa zamolbom da se nadležni Gradski uredi odnosno nadležne službe uključe u postupak sanacije platoa u zajedničkom dvorištu u Ulici Šandora Brešćenskog  kbr. 6. 8. i 40 koji je u vlasništvu Grada Zagreba. Projekt koji je izrađen i u kojem je planirano popločenje platoa-javne površine nije moguće izvesti obzirom da bi prilikom radova došlo do mogućnosti oštećenja korijenja jablana koji se nalaze u dvorištu. Dotrajale betonske ploče moguće je zamjeniti bez mogućnosti da se ošteti korijenje stabla jablana, međutim takvi radovi nadmašuju financijske mogućnosti postojećeg projekta „Zelene urbane obnove dvorišta Grada Zagreba“.

2. Vijeće Mjesnog odbora „Matko Laginja“ podržalo je Zamolbu te apelira da nadležni Gradski ured odnosno nadležne Gradske službe osiguraju sredstava i realiziraju sanaciju platoa- javne površine, samim tim što je plato – javna površina u vlasništvu Grada Zagreba.
 
3. Ovaj zaključak dostavlja se Gradskom uredu za obnovu, izgradnju, prostorno uređenje,    
    graditeljstvo i komunalne poslove, Gradskom zavodu za zaštitu spomenika kulture i  
    prirode i Vijeću Gradske četvrti Donji grad na daljnje postupanje.



[bookmark: _Hlk153206439]AD 2.	Promjena upisnog područja OŠ Matka Laginje, donošenje zaključka

      Gđa  Rodik obavjestila  je članove vijeća da je dobila informaciju od OŠ Matka Laginje da su prema Gradskom uredu za obrazovanje, sport i mlade uputili Zamolbu za promjenu upisnog područja te predlaže da Vijeće Mjesnog odbora „Matko Laginja“ podrži njihovu Zamolbu.
      Nakon rasprave Vijeće jednoglasno donosi sljedeći;

                                                           ZAKLJUČAK
o promjeni upisnog područja OŠ Matka Laginje

1. Vijeće Mjesnog odbora „Matko Laginja“ dobilo je informaciju da je OŠ Matka Laginja poslala zamolbu Gradskom uredu za obrazovanje sport i mlade za promjenu upisnog područja OŠ Matka Laginje. Mole da se OŠ Matko Laginja kao upisno područje dodijele Ulica Bartola Kašića, Ulica fra Filipa Grabovca, Tuškanova ulica i Makančeva ulica.

2. Vijeće Mjesnog odbora „Matko Laginja“ zaključkom daje podršku OŠ Matka Laginje za promjenu upisnog područja obzirom da je škola već obavila konzultacije s ravnateljicom OŠ Silvija Strahimira Kranjčevića u koju se sad upisuju djeca s tih područja te da su prije desetak godina naveden ulice pripadale upisnom području OŠ Matka Laginje.
 
3. Ovaj zaključak dostavlja se Gradskom uredu obrazovanje, sport i mlade i Vijeću Gradske 
    četvrti Donji grad.



AD 3.	Izvještaj s održane koordinacije s predsjednikom Vijeća Gradske četvrti Donji grad

       Predsjednik je obavijestio članove Vijeća da je na održanoj koordinaciji s predsjednikom Vijeća  Gradske četvrti tema bila Prijedlog izmjena i dopuna Generalnog urbanističkog plana grada Zagreba s posebnom pažnjom na Gradsku četvrt Donji grad te da je istaknuto zadovoljstvo obzirom da su gotovi svi prijedlozi koje je predložilo Vijeće Gradske četvrti prihvaćeni. 
      



[bookmark: _Hlk153208732]AD 3. Pitanja i prijedlozi

Pod ovom točkom nije bilo rasprave.

Sjednica je završila u 19,00 sati.
Zapisnik vodio: Ivan Špoljarić
	
 	                                                                           Predsjednik Vijeća Mjesnog odbora
                                                                                                        „Matko Laginja“
  
[bookmark: _GoBack]                                                                                                             Ivan Špoljarić, v.r.		     

KLASA: 024-08/24-003/1443
URBROJ: 251-13-11-1/006-24-02
Zagreb, 10. srpnja 2024.

Izvješće o glasanju na 38. sjednici.

